Document ID: 32001D0818

Id-Deċiżjoni tal-Kummissjoni
tat-22 ta’ Novembru 2001
li temenda d-Deċiżjoni 95/454/KE li tistabbilixxi l-kondizzjonijiet speċjali li jirregolaw l-importazzjonijiet tas-sajd u l-akkwakultura li joriġinaw mir-Repubblika tal-Korea
(notifikata taħt id-dokument numru K (2001) 3692)
(Test b’relevanza ŻEE)
(2001/818/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunitajiet Ewropej,
Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tistabbilixxi l-kundizzjonijiet tas-saħħa għall-produzzjoni u t-tqegħid fis-suq tal-prodotti tas-sajd [1], kif l-aħħar emendata bid-Direttiva 97/79/EC [2], u b’mod partikolari l-Artikolu 11(5) tagħha,
Billi:
(1) L-Anness A li jinsab mad-Deċiżjoni tal-Kummissjoni 95/454/EC tat-23 ta’ Ottubru 1995 tistabbilixxi l-kondizzjonijiet speċjali li jirregolaw l-importazzjonijiet tal-prodotti tas-sajd u l-akkwakultura li joriġinaw fir-Repubblika tal-Korea [3], kif l-aħħar emendata bid-Deċiżjoni 2001/641/KE [4], tniżżel il-mudell taċ-ċertifikat tas-saħħa għall-prodotti tas-sajd u l-akkwakultura li joriġinaw fir-Repubblika tal-Korea u maħsuba għall-esportazzjoni lejn il-Komunità Ewropea.
(2) Id-Deċiżjoni tal-Kummissjoni 95/453/KE tat-23 ta’ Ottubru 1995 tistabbilixxi l-kundizzjonijiet speċjali għall-importazzjoni tal-molluski bivalvoli, ekinodermi, tunikati u gastropodi marini li joriġinaw fir-Repubblika tal-Korea [5], kif l-aħħar emendata bid-Deċiżjoni 2001/676/KE [6], tawtorizza l-importazzjonijiet ta’ molluski bivalvoli iffriżati u ipproċessati, ekinodermi, tunikati u gastropodi marini mir-Repubblika tal-Korea. Huwa, għalhekk meħtieġ li titlesta l-attestazzjoni tas-saħħa taċ-ċertifikat tas-saħħa stabbilit fid-Deċiżjoni 95/454/EC bir-referenzi relevanti għall-ħtiġijiet għall-molluski bivalvoli.
(3) Il-miżuri li tistabbilixxi din id-Deċiżjoni huma skond l-opinjoni tal-Kumitat Permanenti Veterinarju,
ADDOTTAT DIN ID-DEĊIŻJONI:
Artikolu 1
Id-Deċiżjoni 95/454/KE hija modifikata kif ġej:
"IV. Attestazzjoni tas-saħħa
L-ispettur uffiċċjali b’dan jiċċertifika li l-prodotti tas-sajd u l-akkwakultura speċifikati hawn fuq:
1. kienu maqbuda, u mmaniġġati fuq bastimenti skond ir-regoli tas-saħħa mniżżla bid-Direttiva 92/48/KEE;
2. kienu mniżżla l-art, immaniġġati u fejn japplika ippakkjati, imħejjija, proċessati iffriżati, imdewba u maħżuna iġjenikament b’konformità mal-ħtiġijiet imniżżla fil-Kapitoli II, III u IV ta’ l-Anness li jinsab mad-Direttiva 91/493/KEE;
3. għaddew mill-kontrolli tas-saħħa skond il-Kapitolu V ta’ l-Anness li jinsab mad-Direttiva 91/493/KEE;
4. huma ippakkjat, immarkati, maħżuna u trasportati skond il-Kapitoli VI, VII u VIII ta’ l-Anness li jinsab mad-Direttiva 91/493/KEE;
5. m’humiex ġejjin minn speċji tossiċi jew speċji li fihom il-bijotossini;
6. għaddew b’mod sodifaċjenti il-verifiki organoleptiċi, parassitoloġiċi, kimiċi u mikrobijoloġiċi stabbiliti għal ċerti kategoriji ta’ prodotti tas-sajd mid-Direttiva 91/493/KEE u bid-deċiżjonijiet ta’ implimentazzjoni li hemm magħha;
7. b’żieda, fejn il-prodotti tas-sajd ikunu molluski bivalvoli ffriżati jew ipproċessati: il-molluski jkunu nkisbu minn erji approvati ta’ produzzjoni mniżżla fl-Anness li jinsab mad-Deċiżjoni 95/453/EC tat-23 ta’ Ottubru 1995 li tniżżel il-kondizzjonijiet speċjali għall-importazzjoni ta’ molluski bivalvoli ħajjin, ekinodermi tunikati, u gastropodi marini li joriġinaw fir-Repubblika tal-Korea.
L-ispettur uffiċċjali hawn taħt iffirmat b’dan jiddikjara illi huwa konxju mid-dispożizzjonijiet tad-Direttivi 91/492/KEE, id-Direttiva 92/48/KEE u d-Deċiżjonijiet 95/453/KE u 95/454/KEE."
Artikolu 2
Din id-Direttiva għandha tidħol fis-seħħ 45 jum wara l-pubblikazzjoni tagħha fil-Ġurnal Uffiċċjali tal-Komunitajiet Ewropej.
Artikolu 3
Din id-Deċiżjoni hija ndirizzata lill-Istati Membri.
Magħmul fi Brussel, fit-22 ta’ Novembru 2001.

Labels: 0
3
18
6